E-pasta vēstules formāts

E-pasta vēstules formāts nosaka standartu, kādā e-pasta vēstule jāsagatavo izsūtīšanai, un kādā tā jāsaņem. Mūsdienās izmantotais ARPA "interneta teksta ziņojumu" standarts (Standard for ARPA Internet Text Message) ir definēts . Tam eksistē arī paplašinājumi MIME.

 ARPA interneta teksta ziņojumu standarts 
Pirmais standarts publicēts   kā "Standard for the Format of ARPA Internet Text Messages". 2001. gada aprīlī publicēts papildinātais un precizētais dokuments "Internet Message Format" ().

E-pasta vēstule sastāv no divām daļām: galvenes un vēstules ķermeņa. Starp tām jābūt tukšai rindai (CRLF). Vēstule var būt arī bez ķermeņa, bet galvenei jābūt obligāti.

 Galvene 
Galvene (header) sastāv no laukiem (fields), kas ir veidoti no 7 bitu simboliem. Katrs lauks sastāv no nosaukuma (field-name) un vērtības (field-body), kuri atdalīti ar kolu (":"). Lauks var būt vairākās rindās, bet starp tam nedrīkst būt tukšu rindu. Tukša rinda ir galvenes beigu pazīme un vēstules ķermeņa sākums.

Lauki var būt vairāki, bet vēstulē jābūt vismaz "Date", "From" un "To" vai "cc". Parasti galvenē ir vēl papildu lauki. Lauku secība nav stingri noteikta.

 Izveides datums 
Laukā Date norāda vēstules izveidošanas (nosūtīšanas) datumu. Tas ir īpašā standartā ar sūtītāja laika joslas norādi attiecībā pret Grīnvičas laiku. Piem., Date: Thu, 15 Feb 2007 11:27:17 +0200

 Autora lauki 
 From rāda nosūtītāja e-pasta adresi;
 Sender — ja sūtītājs (laukā From) nav vēstules autors, tad šeit norāda, no kā vēstule saņemta un tālāk pārsūtīta;
 Reply-To — e-pasta adrese, uz kuru sūtīt atbildi.

 Saņēmēju lauki 
Saņēmēji var būt arī vairāki. 
 To norāda primāro saņēmēju vai saņēmējus.
 Cc (no  — koppapīrs, kuru izmanto rakstāmmašīnās, lai vienlaicīgi izdrukātu vairākas kopijas) — adresē citiem, kuri nav tiešie saņēmēji.
 Bcc (no , ko varētu tulkot kā "neredzamais koppapīrs") saņēmēji, kuru adreses neparādīsies citu saņēmēju vēstulēs.

 Identifikācijas lauki 
 Message-ID — unikāls vēstules identifikators, kuru izmanto e-pasta programmas.
Laukos In-Reply-To un References norāda identifikatorus, kad veido atbildes vēstuli.

 Informatīvie lauki 
 Subject ir vēstules tēma īsa rinda, kas raksturo vēstuli. Kad veido atbildes vēstuli, parasti raksta "Re: " (no ), kuram seko oriģināla vēstules lauka "Subject" saturs;
 Comments — komentāri;
 Keywords — atslēgvārdi, atdalīti ar komatu, kas var būt svarīgi saņēmējam.

 Izsekošanas lauki 
 Received — to pievieno katrs pasta serveris, caur kuru iet vēstule. Pēc tā var izsekot vēstules ceļam.

Lietotajam nosūtot vēstuli ar e-pasta klienta programmu, parasti iespējams izmainīt tikai laukus To, Cc, Bcc un Subject, pārējos formē pati programma.

 Vēstules ķermenis 
Vēstules ķermenim (body) jāsastāv no ASCII (ANSI X3.4 — 7 bitu) simbolu rindām. Rindu maksimālais garums ir 998 simboli, bet ieteicamais — 78 simboli, izņemot CRLF. Simboli CR un LF tekstā var būt tikai abi kopā kā CRLF, nedrīkst parādīties atsevišķi.

Vēstules ķermenis no galvenes ir atdalīts ar tukšu rindu.

 MIME paplašinājumi 

Augot vajadzībai ar e-pasta palīdzību sūtīt vēstules citās valodās, kā arī sūtīt ne tikai teksta datus, e-pasta formāts tika paplašināts, saglabājot savietojamību ar veco pamatstandartu. Tas ir pazīstams kā Multipurpose Internet Mail Extensions, kurā galvenie paplašinājumi ir:
 teksts iespējams rakstzīmju kopā, kas atšķiras no US-ASCII;
 vēstulei var pievienot piesaistnes;
 atļauts vēstuli veidot no vairākiem ķermeņiem
 galvenes informācija iespējama ne ASCII kodējumā.

 Skatīt arī 
 E-pasts
 e-pasta adrese
 IMAP
 MIME
 POP3
 SMTP

Kategorija:E-pasts